
	Iebildums (LDDK - 25.09.2025.)
Latvijas darba devēju konfederācija (LDDK) atgādina, ka 2024.gada septembrī valdība un sociālie partneri pēc ilgstošām sarunām un savstarpējām konsultācijām vienojās par nodokļu pamatnostādnēm vidējā termiņā, kuras paredzēja virkni izmaiņu Latvijas nodokļu sistēmā, un ir stājušās spēkā 2025.gadā. Iepriekš minētā vienošanās ietver arī apņemšanos, ka nodokļu sistēma netiek būtiski pārskatīta līdz 2028.gadam, jo ir svarīgi saglabāt sistēmas paredzamību nodokļu maksātājiem, potenciālajiem investoriem un citām iesaistītajām pusēm.
Tāpēc LDDK pauž neizpratni par to, ka valdība piedāvā ārpuskārtas nodokļu izmaiņas, kas nav apspriestas ar sociālajiem partneriem, tādējādi ignorējot sociālo dialogu.
Piedāvātā redakcija
-
	Nav ņemts vērā
Finanšu ministrija nevar piekrist LDDK atzinumā norādītajam vispārējam apgalvojumam, ka minētie grozījumi nav apspriesti  ar sociālajiem partneriem. Attiecībā uz jautājumu par nodokļa sloga līdzsvarošanu investoriem - fiziskām personām, ir notikušas diskusijas gan Lielo un stratēģiski nozīmīgo investīciju projektu koordinācijas padomē (2025. gada 14. aprīļa sēde), gan 2025. gada 30. aprīļa Saeimas Budžeta un finanšu (nodokļu) komisijas Eksporta un konkurētspējas apakškomisijas sēdē, kā arī Finanšu ministrija ir organizējusi vairākas sanāksmes, lai ar nozares pārstāvjiem apspriestu minēto jautājumu, kuru laikā ministrija ir prezentējusi arī piedāvājumu risinājumam. LDDK pārstāvji ir piedalījušies gan Saeimas Budžeta un finanšu (nodokļu) komisijas Eksporta un konkurētspējas apakškomisijas sēdē, gan Finanšu ministrijas organizētajās sanāksmēs. Turklāt, alternatīvās ienākuma nodokļu sistēmas piemērošana neietekmē pašlaik spēkā esošo uzņēmumu ienākuma nodokļa un iedzīvotāju ienākuma nodokļa samaksas kārtību, bet tā ir izvēles iespēja ārvalstu investoriem.

